Z A P I S N I K
12. sjednice Vijeća Mjesnog odbora Markuševec održane 14. svibnja 2026. 
Zagreb, Trg svetog Šimuna 5 s početkom u 19,00 sati

Nazočni članovi Vijeća:
Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek.

Odsutni članovi Vijeća :
Matej Završki.

Predsjedava: Antonia Antolović, predsjednica Vijeća

Zapisnik vodi: Antonia Antolović, predsjednica Vijeća


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Predsjednica Vijeća daje zapisnik 11. sjednice na verifikaciju.
Vijeće prihvaća tekst Zapisnika 11. sjednice Vijeća, bez izmjena

Na prijedlog predsjednice Vijeće jednoglasno utvrđuje:


DNEVNI  RED

	1. 
	Zaključak o davanju mišljenja za dostavu pitke vode cisternama – Draškovec 26 - donošenje zaključka

	2. 
	Zaključak o obnovi priključka vode u ulici Deščevec kbr. 61C, 63A, 65A - donošenje zaključka

	3. 
	Zaključak o izgradnji javnog cjevovoda u ulici Mikleci do kućnog broja 25 - donošenje zaključka

	4. 
	Zaključak o obilježavanju novog pješačkog prijelaza kod autobusne stanice u ulici Markuševečka trnava (kod kapelice sv. Vida) - donošenje zaključka

	5. 
	Zaključak o sanaciji nogostupa ispred ugostiteljskog obrta "Rondo" (rupa u asfaltu, nakon izvađenog metalnog stupića) - donošenje zaključka

	6. 
	Zaključak o sanaciji kolnika – Bačun kod kućnog broja 24 (ulegnuće na cesti iznad potoka, križanje Bačun – Jurini – Lučki put) – donošenje zaključka

	7. 
	Zaključak o asfaltiranju početka ulice Toti radi ulegnuća – donošenje zaključka

	8. 
	Pitanja, prijedlozi i obavijesti




Ad1. Zaključak o davanju mišljenja za dostavu pitke vode cisternama – Draškovec 26 - donošenje zaključka

Uvodno obrazloženje iznosi Predsjednica Vijeća.


U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o davanju mišljenja za dostavu pitke vode cisternama – Draškovec 26 - donošenje zaključka

(Zaključak se prilaže ovom zapisniku i njegov je sastavni dio.)


Ad2. Zaključak o obnovi priključka vode u ulici Deščevec kbr. 61C, 63A, 65A (zahtjev građana) - donošenje zaključka

Predsjednica Vijeća ističe kako je na 11. sjednici VMO Markuševec donijelo Zaključak o izgradnji vodoopskrbnog cjevovoda.
Zaključak će biti dostavljen podnositeljima zahtjeva u ulici Deščevec kbr. 61C, 63A, 65A


Ad3. Zaključak o izgradnji javnog cjevovoda u ulici Mikleci do kućnog broja 25 - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o izgradnji javnog cjevovoda u ulici Mikleci do kućnog broja 25 - donošenje zaključka

(Zaključak se prilaže ovom zapisniku i njegov je sastavni dio.)


Ad4. Zaključak o obilježavanju novog pješačkog prijelaza kod autobusne stanice u ulici Markuševečka trnava (kod kapelice sv. Vida) - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o obilježavanju novog pješačkog prijelaza kod autobusne stanice u ulici Markuševečka trnava (kod kapelice sv. Vida) - donošenje zaključka

(Zaključak se prilaže ovom zapisniku i njegov je sastavni dio.)

Ad5. Zaključak o sanaciji nogostupa ispred ugostiteljskog obrta "Rondo" (rupa u asfaltu, nakon izvađenog metalnog stupića) - donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o sanaciji nogostupa ispred ugostiteljskog obrta "Rondo" (rupa u asfaltu, nakon izvađenog metalnog stupića) - donošenje zaključka

(Zaključak se prilaže ovom zapisniku i njegov je sastavni dio.)


Ad6. Zaključak o sanaciji kolnika – Bačun kod kućnog broja 24 (ulegnuće na cesti iznad potoka, križanje Bačun – Jurini – Lučki put) – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o sanaciji kolnika – Bačun kod kućnog broja 24 (ulegnuće na cesti iznad potoka, križanje Bačun – Jurini – Lučki put) – donošenje zaključka

(Zaključak se prilaže ovom zapisniku i njegov je sastavni dio.)


Ad7. Zaključak o asfaltiranju početka ulice Toti radi ulegnuća – donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Antonia Antolović, Josip Kobasić, Brankica Habijanec, Antonio Grivić, Mario Jurin i Snježana Punjek, 

Vijeće jednoglasno donosi

Zaključak  o asfaltiranju početka ulice Toti radi ulegnuća – donošenje zaključka

(Zaključak se prilaže ovom zapisniku i njegov je sastavni dio.)


Ad8. Pitanja, prijedlozi i obavijesti

Predsjednica Vijeća izvijestila je nazočne o aktivnostima i zaprimljenim dopisima u razdoblju od prethodne do ove sjednice:

• Zaprimljena je obavijest Sektora za promet vezano uz zahtjev za postavu prometnog zrcala na raskrižju ulica Mučnjaki – Štefanovec radi sigurnijeg uključivanja u promet. Utvrđena je smanjena preglednost te je pokrenut postupak donošenja rješenja za postavu prometnog zrcala.

• Vijećnicima je proslijeđena anketa/upitnik vezan uz rad Mjesnog odbora.

• Zaprimljena su tri zahtjeva za izvedbu vodovodnih priključaka te jedan zahtjev za izgradnju javnog cjevovoda, koji su uvršteni na dnevni red sjednice.

• Zaprimljena je obavijest da su odabrani izvođači za sanaciju štete i uklanjanje oštećenih borova na Markuševečkom groblju nakon oluje, a radovi su započeli na terenu. 

• Poslan je zahtjev za pražnjenje spremnika za staklo kod Osnovne škole Markuševec zbog prepunjenosti i odlaganja otpada izvan spremnika. Nadležna služba obavijestila je predsjednicu da će problem biti saniran.

• Zrinjevcu je upućen zahtjev za hitnu košnju trave u dječjem parku Klinovec. Komunalno je predsjednici dalo brz odgovor, košnja je izvršena unutar 24 sata od prijave.

• Zaprimljeno je nekoliko zahtjeva za jednokratni najam dvorane Hrvatskog doma Markuševec – svi zahtjevi su odobreni.

• Upućen je zahtjev nadležnim službama zbog učestale pojave divljih svinja. Nadležne službe izašle su na teren u ulici Brežovanka i Keleki te stanovnicima podijelile repelente i dale upute o daljnjem postupanju.

• Gospodin S.G. i M.M ponovno su se obratili vezano uz problem povrata fekalnih voda i izlijevanja vode iz kanalizacijskih šahtova prilikom jačih oborina u ulici Štefanovec i Mučnjaki. Upućen je zahtjev nadležnim službama za hitan izlazak na teren, pregled kanalizacijske mreže i očitovanje o planiranim mjerama. Zaprimljeno je očitovanje komunalnog redarstva vezano uz višegodišnji problem povrata fekalnih voda i izbijanja kanalizacije u ulici Štefanovec kbr. 59c. Komunalno redarstvo izvijestilo je kako je za postupanje nadležna Vodoopskrba i odvodnja d.o.o., kojoj je prijava proslijeđena na daljnje postupanje.

• Predsjednica je izvijestila da je u dvoranu Hrvatskog doma Markuševec dostavljena nova multimedijska oprema te su pojedine udruge upoznate s mogućnostima korištenja iste. Otvoreno je pitanje načina i uvjeta korištenja opreme te eventualnog angažmana tehničke podrške.

• Gradskoj četvrti predsjednica je uputila zahtjev za postavljanje novih brava na prostorijama Hrvatskog doma Markuševec (prostori di je multimedija) radi kontrole pristupa i sigurnosti prostora. 

• Vijeće je raspravljalo o mogućnosti postavljanja kamera na ulazu u DD Markuševec.

• Otpisana je stara uredska oprema te se očekuje povratna informacija o terminu njezina uklanjanja.

• Dogovorila je organizaciju Sajma zdravlja u Markuševcu, u suradnji s organizatorima Štamparom i Osnovnom školom Markuševec. Građani će o terminu i programu biti dodatno obaviješteni.

• Upućen je zahtjev za obnovu horizontalne prometne signalizacije na dionici od Ulice Gojka Šuška prema centru Markuševca, kao i za ponovno obilježavanje pješačkog prijelaza kod ulaza u ulicu Utovec na Markuševečkoj cesti radi sigurnosti pješaka i sudionika u prometu. Odgovor nadležnih službi još nije zaprimljen.

• Zaprimljena je zamolba građanke iz ulice Utovec vezano uz sigurnost djece u prometu, budući da vozači učestalo ne poštuju ograničenja brzine, zbog čega se djeca ne mogu sigurno igrati i kretati ulicom. Vijeće će na idućoj sjednici razmotriti donošenje zaključka kojim bi se predložilo postavljanje dodatne prometne signalizacije i znakova upozorenja na prisutnost djece te apeliralo na pojačan nadzor prometa i prilagodbu brzine kretanja vozila.
Vijeće Mjesnog odbora Markuševec suglasno je da se prema nadležnim službama uputi prijedlog za postavljanje dodatne prometne signalizacije i upozoravajućih znakova u ulici Utovec radi povećanja sigurnosti djece i smirivanja prometa.

• Zaprimljen je dopis građanke M.P vezano uz učestale slučajeve vandalizma na parkiralištu kod ambulante i pošte u centru Markuševca, gdje prema navodima dolazi do oštećivanja privatne imovine od strane maloljetnika. Građanka je zatražila češće policijske ophodnje i pojačan nadzor predmetnog područja, osobito u večernjim satima i tijekom školskih praznika. Vijeće će navedeni prijedlog uputiti nadležnoj policijskoj postaji kroz zaključak na jednoj od narednih sjednica.

• Zaprimljena je ponovljena prijava građanke G.B vezano uz neodržavanje slivnika i oborinske odvodnje u ulicama Deščevec, Jordanići, Hadžići, Fuljatkov breg, Štefanovec, Hamići i drugim ulicama. Vijeće je predmet proslijedilo nadležnim službama te je zaprimljeno očitovanje kako će se izvršiti terenska provjera i interventno čišćenje slivnika i oborinske odvodnje radi sprječavanja izlijevanja oborinskih voda i nastanka štete na privatnim objektima.

• Predsjednica je obavijestila  nazočne da je u petak 8. svibnja, pred kraj radnog vremena, zaprimila poziv za komisijski očevid na lokaciji Markuševečka cesta kod k.br. 67, zakazan za ponedjeljak ujutro. Iako smatra neprikladnim ovako važna postupanja najavljivati u posljednji trenutak, prilagodila je svoje privatne i poslovne obveze kako bi se odazvala očevidu. Navela je kako se, unatoč dolasku na točnu lokaciju i u predviđeno vrijeme, nitko od nadležnih nije pojavio, a dodatni problem predstavljala je nemogućnost uspostavljanja kontakta s osobama koje su također trebale nazočiti očevidu. Nakon više od pola sata čekanja napustila je lokaciju, dok je naknadno doznala da su se ostali sudionici pojavili znatno kasnije od predviđenog termina na drugoj lokaciji. Zbog nedostatka pravovremenih i potpunih informacija nije mogla kvalitetno informirati građane niti pravovremeno iznijeti prijedloge i primjedbe vezane uz planirane radove. Početak radova predviđen je 18. svibnja 2026. godine, a Vijeće će o početku radova obavijestiti stanovnike putem društvenih mreža i oglasne ploče.

•Vijećnik Antonio Grivić predložio je da se na području između groblja i Osnovne škole Markuševec uklone stara stabla koja, iako nisu stradala u posljednjoj oluji, zbog starosti i stanja predstavljaju potencijalnu opasnost za građane i imovinu u slučaju novih nevremena. Također predlaže sadnju novih stabala na navedenom području. Svi jednoglasno prihvaćaju prijedlog.

• Vijećnik Antonio Grivić predložio je sanaciju asfalta u ulici Štefanovec kroz više etapa, na dionici od Ulice Gojka Šuška do Trga svetog Šimuna. Kao najproblematičniji dio istaknuo je dionicu od Ulice Gojka Šuška do Malog doma, navodeći kako je prometnica višestruko krpana, puna rupa i oštećenja te predstavlja problem za sigurnost i kvalitetu prometa. Svi prisutni prihvaćaju prijedlog.

• Vijećnica Brankica Habijanec zatražila je informaciju o realizaciji zaključka iz 2024. godine kojim je tražena nabava filmskog projektora i platna za dvoranu Hrvatskog doma Markuševec. Navela je kako navedena oprema nije isporučena zajedno s novom multimedijskom opremom te predlaže da se prema nadležnim službama uputi upit o statusu realizacije navedenog aključka. 

• Ostali vijećnici zatražili su informacije o daljnjim aktivnostima i planovima vezanim uz projekt izgradnje kružnog toka u Markuševcu te mogućim rokovima realizacije projekta.



Sjednica je završila u 20,30 sati.



KLASA: 024-08/26-003/1018
URBROJ: 251-13-11-4/019-26-2
Zagreb, 14. svibnja 2026.

Zapisnik uredila:
Mirela Gašpert Bertić


Predsjednica
Vijeća Mjesnog odbora Markuševec

Antonia Antolović


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec, na 12. sjednici, održanoj 14. svibnja 2026., donijelo je



Z A K LJ U Č A K
o davanju mišljenja za dostavu pitke vode cisternama – Draškovec 26


1. Razmotren je zahtjev R.B., iz Zagreba, Draškovec 26 u kojem traži dovoz cisterne od 8 m3 pitke vode mjesečno koja je potrebna za zadovoljavanje osnovnih životnih potreba.

2. Na temelju prethodnog izvida, od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.

3. Ovaj zaključak dostavlja se Vijeću Gradske četvrti Podsljeme i Gradskom uredu za socijalnu zaštitu, zdravstvo, branitelje i osobe s invaliditetom. 



KLASA: 024-08/26-003/1018
URBROJ: 251-13-11-4/019-26-3
Zagreb, 14. svibnja 2026.



Predsjednica
Vijeća Mjesnog odbora Markuševec

Antonia Antolović



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 12. sjednici, 14. svibnja 2026., donijelo je
	
 

Z A K LJ U Č A K
o izgradnji javnog cjevovoda u ulici Mikleci do kućnog broja 25   


1. Vijeće je raspravljalo o zahtjevu građana putem odvjetnika, za izgradnju javnog cjevovoda u ulici Mikleci do kućnog broja 25., kako bi se mogli izvesti novi vodoopskrbni priključci.   

2. Vijeće je suglasno s inicijativom za izgradnju javnog cjevovoda u ulici Mikleci do kućnog broja 25 te predlaže nadležnim službama pokretanje potrebnih postupaka za realizaciju istog.  

3. Ovaj zaključak dostaviti će se Vijeću Gradske četvrti Podsljeme i  Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/1018
URBROJ: 251-13-11-4/025-26-4
Zagreb, 14. svibnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 12. sjednici, 14. svibnja 2026., donijelo je
	
 

Z A K LJ U Č A K
o obilježavanju novog pješačkog prijelaza kod autobusne stanice u ulici 
Markuševečka Trnava (kod kapelice sv. Vida)    


1. Vijeće je raspravljalo o zahtjevu građana za postavljanje pješačkog prijelaza u blizini autobusne stanice, kod kapelice svetog Vida.    

2. Vijeće je suglasno sa zahtjevom građana za obilježavanje novog pješačkog prijelaza kod autobusne stanice u ulici Markuševečka Trnava (kod kapelice svetog Vida).  

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/1018
URBROJ: 251-13-11-4/025-26-5
Zagreb, 14. svibnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 12. sjednici, 14. svibnja 2026., donijelo je
	
 

Z A K LJ U Č A K
o potrebi za sanacijom nogostupa ispred ugostiteljskog 
objekta “Rondo”, Trg svetog Šimuna 9     


1. Vijeće je raspravljalo o potrebi za sanacijom nogostupa ispred ugostiteljskog objekta „Rondo“ zbog rupe u asfaltu, nakon izvađenog metalnog stupića koja predstavlja opasnost za pješake. 

2. Vijeće traži sanaciju nogostupa  na Trgu svetog Šimuna 9, ispred ugostiteljskog objekta „Rondo“.   

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/1018
URBROJ: 251-13-11-4/025-26-6
Zagreb, 14. svibnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 12. sjednici, 14. svibnja 2026., donijelo je
	
 

Z A K LJ U Č A K
o potrebi za sanacijom kolnika u ulici Bačun kod kućnog broja 24      


1. Vijeće je raspravljalo o potrebi za sanacijom kolnika u ulici Bačun kod kućnog broja 24 zbog ulegnuća na cesti iznad potoka.   

2. Vijeće traži sanaciju kolnika u ulici Bačun kod kućnog broja 24, križanje ulica Bačun – Jurini – Lučki put.    

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/1018
URBROJ: 251-13-11-4/025-26-7
Zagreb, 14. svibnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 – pročišćeni tekst, 16/22), Vijeće Mjesnog odbora Markuševec,  na 12. sjednici, 14. svibnja 2026., donijelo je
	
 

Z A K LJ U Č A K
o potrebi za sanacijom kolnika u ulici Toti ispred kućnog broja 33        


1. Vijeće je raspravljalo o zahtjevu građana vezano uz potrebu za sanacijom kolnika zbog ulegnuća u ulici Toti kod kućnog broja 33.     

2. Vijeće je suglasno sa zahtjevom za sanaciju kolnika u ulici Toti kod kućnog broja 33.      

3. Ovaj zaključak dostaviti će se Gradskom uredu za mjesnu samoupravu, promet, komunalne poslove, civilnu zaštitu i sigurnost. 



KLASA: 024-08/26-003/1018
URBROJ: 251-13-11-4/025-26-8
Zagreb, 14. svibnja 2026. 
				

                
                         PREDSJEDNICA VIJEĆA
 							MJESNOG ODBORA MARKUŠEVEC

                   Antonia Antolović 
						   
								                                    	

